**AIŠKINAMASIS RAŠTAS (N)**

**SAVIVALDYBĖS TARYBOS SPRENDIMO PROJEKTUI „DĖL SAVIVALDYBĖS BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

Savivaldybės būsto ir socialinio būsto nuomos tvarkos aprašo, patvirtinto Klaipėdos miesto savivaldybės tarybos 2015 m. liepos 31 d. sprendimu Nr. T2-203, 49 punkte yra nurodyta, kad mažas pajamas gaunantys savivaldybės būsto, išskyrus tarnybinių butų ir bendrabučio kambarių, nuomininkai, neišgalintys mokėti nustatyta tvarka apskaičiuoto savivaldybės būsto nuomos mokesčio, gali savivaldybei teikti rašytinį prašymą dėl būsto nuomos sąlygų pakeitimo ir metinę gyventojo (šeimos) turto (įskaitant gautas pajamas) deklaraciją už praėjusius kalendorinius metus. Savivaldybės tarybos sprendimas dėl būsto nuomos sąlygų keitimo rengiamas, jei savivaldybės būsto nuomininko (jo šeimos) deklaruotas praėjusių metų turtas (įskaitant gautas pajamas) atitinka Lietuvos Respublikos paramos būstui įsigyti ar išsinuomoti įstatymo (toliau - Įstatymas) 11 straipsnio 2 dalyje nurodytus dydžius ir jis atitinka kitas Įstatymo 9 straipsnio 1 dalyje nurodytas sąlygas teisei į socialinio būsto nuomą pagrįsti. Įsigaliojus priimtam Savivaldybės tarybos sprendimui dėl nuomos sąlygų pakeitimo, atitinkamu Savivaldybės tarybos sprendimu keičiamas Socialinio būsto sąrašas, jį papildant, ir su nuomininkais sudaromos socialinio būsto nuomos sutartys.

Sprendimo projektu yra siūloma tenkinti savivaldybės būsto *(duomenys neskelbtini),* Klaipėdoje,nuomininkės I. R.prašymą pakeisti nuomos sąlygas ir nuomoti jai būstą socialinio būsto sąlygomis. Teisę į būsto nuomos sąlygų pakeitimą nuomininkė pagrindė pateikta Metinė gyventojo (šeimos) turto deklaracija už praėjusius kalendorinius 2017 metus.

**2. Projekto rengimo priežastys ir kuo remiantis parengtas sprendimo projektas.**

Socialinis būstas *(duomenys neskelbtini),* Klaipėdoje,I. R. 4 asmenų šeimai, sulaukusiai eilės Bendrajame sąraše, buvo išnuomotas 2016 m. kovo 15 d. Savivaldybės administracijos direktoriaus įsakymu Nr. AD1-763. Socialiniame būste gyvenusios nuomininkės ir jos sutuoktinio nustatyta tvarka deklaruotos 2016 metų pajamos, 46,8 proc. viršijo Įstatymo 11 straipsnio 2 dalies 1 punkte nurodytą didžiausią pajamų dydį, nustatytą 4 asmenų šeimai, gyvenančiai Klaipėdos mieste, todėl nuomininkė 2017 m. balandžio 25 d. teikė prašymą pakeisti nuomos sąlygas. Savivaldybės taryba 2017 m. gegužės 25 d. sprendimu Nr. T2-125 prašymą patenkino. Šiuo pagrindu su nuomininke 2017 m. birželio 7 d. buvo sudaryta Savivaldybės būsto nuomos sutartis.

Šių metų rugpjūčio 7 d. buvo gautas I. R. prašymas nuomoti būstą *(duomenys neskelbtini)* socialinio būsto nuomos sąlygomis. Pateiktos Metinės gyventojo (šeimos) turto deklaracijos už 2017 metus duomenimis nuomininkės šeimos praėjusių kalendorinių metų pajamas sudarė su darbo santykiais susijusios ir individualios veiklos pajamos, autorinis atlyginimas, ligos pašalpos bei su darbo santykiais nesusijusios ir neindividualios veiklos pajamos – **iš viso 6373 Eur** (132,77 Eur/mėn. vienam šeimos nariui). Šios deklaruotos pajamos yra mažesnės už Įstatymo 11 straipsnio 2 dalies 1 punkte nurodytą maksimalų 4 asmenų šeimos, gyvenančios Klaipėdos mieste, pajamų dydį teisei į socialinio būsto nuomą pagrįsti – 22 x 122x 4=**10736 Eur**.

I. R. nuomojamo savivaldybės būsto *(duomenys neskelbtini),* Klaipėdoje, (3 kambariai, 66,87 kv. m naudingojo ploto) nuomos mokestis už visą nuomojamą plotą yra 161,50 Eur/mėn. Pakeitus nuomos sąlygas, socialinio būsto nuomos mokestis bus 64,60 Eur/mėn.

**3. Kokių rezultatų laukiama.**

Savivaldybės tarybai priėmus sprendimą, būtų patenkintas mažas pajamas gaunančios nuomininkės prašymas, užtikrinant jos šeimos, auginančios 2 nepilnamečius vaikus, teises į tolesnę būsto nuomą socialinio būsto nuomos sąlygomis, mokant mažesnį nuomos mokestį bei sudarytos prielaidos kreiptis dėl kitų nuomos mokesčio lengvatų taikymo, jei šeimos finansinė padėtis toliau blogės.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6 . Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė